**VIRTUALNI HERBARIJ**

**UPUTE:**

1) Herbarij možeš raditi u Power Pointu, Canvi, Book Creatoru ili Emaze alatu (Galerija). Upotreba alata, osim Power Pointa, će biti dodatno vrednovana.

2) Herbarij treba sadržavati 5 fotografiranih biljaka i 5 biljaka s Interneta. Pazi na autorska prava. Možeš fotografirati i svih 10 biljaka!

3) Isključivo biljke kontinentalnih travnjaka u Hrvatskoj.

4) Kada fotografiraš pokušaj da se vidi stabljika, list i cvijet te da fotografije budu jasne.

5) Pored svake biljke mora biti kartica s tekstom na kojoj ćeš napisati: redni broj, naziv vrste, nalazište, stanište, datum. Karticu stavljaš u donji desni kut. Na svaki slajd stavljaš drugu biljku. Za biljke koje si sam fotografirao/la na kartici napiši svoje ime i prezime.

Primjer izgleda slajda nalazi se na drugoj strani.

6) Za svaku biljku pronađi i neku zanimljivost koju ćeš napisati ispod biljke. Zanimljivost nije primjena u svakodnevnom životu!

7) Za 5 biljka pronađi primjenu u svakodnevnom životu čovjeka i zapiši ispod biljke.

8) Na zadnjem slajdu navedi literaturu koju si koristio/la.

9) U prepoznavanju biljaka može ti pomoći aplikacija za mobitel PlantNet Identification.

10) Na sljedećoj stranici pogledaj primjer kako ti treba izgledati slajd.

|  |  |  |  |
| --- | --- | --- | --- |
| **BODOVI** | **5** | **3** | **1** |
| **BILJKE** | Sadrži 9 - 10 biljaka, najmanje 5 fotografiranih. Sve biljke su s travnjaka. | Sadrži 6 – 8 biljaka, najmanje 5 fotografiranih. Većina biljaka su s travnjaka. | Sadrži manje od 6 biljaka. Manje do 5 biljaka je fotografirano. Neke biljke nisu s travnjaka. |
| **FOTOGRAFIJE** | 9 – 10 fotografija jasno prikazuje dijelove biljke. | 6 – 8 fotografija jasno pokazuje dijelove biljke. | Manje od 6 fotografija jasno pokazuje dijelove biljke. |
| **KARTICA** | 9 – 10 kartica ima sve potrebne podatke i točne nazive biljaka. | 6 – 8 kartica ima sve potrebne podatke i točne nazive biljaka. | Manje od 6 kartica ima sve potrebne podatke i točne nazive biljaka. |
| **ZANIMLJIVOST** | 9 – 10 biljaka sadrži zanimljivost. | 6 – 8 biljaka sadrži zanimljivost. | Manje od 6 biljaka sadrži zanimljivost. |
| **PRIMJENA** | 5 biljaka sadrži korisnu primjenu u svakodnevnom životu. | 4 biljke sadrže korisnu primjenu u svakodnevnom životu. | Manje od 4 biljke sadrži korisnu primjenu u svakodnevnom životu. |
| **LITERATURA** | Navedena su barem 3 pouzdana  izvora literature, točno su navedeni | Navedena su barem 2 pouzdana izvora literature ili su djelomično točno navedeni. | Naveden je samo 1 pouzdan izvor literature ili su izvori netočno navedeni. |

* **Učenici koji će napraviti herbarij u nekom drugom alatu, a da nije Power Point, će dobiti dodatna 2 boda zbog spremnosti da nauče nešto novo i unaprijede svoje digitalne vještine.**
* Herbarij u kojem većina biljaka nisu biljke travnjaka ne može biti ocijenjen odličnom ili vrlo dobrom ocjenom.
* Ukoliko neka stavka herbarija nedostaje biti će bodovana s 0 bodova.



ZANIMLJIVOST:

PRIMJENA: npr. čaj protiv kašlja

REDNI BROJ: 1.

NAZIV VRSTE: Tratinčica

NALAZIŠTE: Dugave

STANIŠTE: travnjak

DATUM:

IME I PREZIME: